ચોતરફ અપમાન, તિરસ્કાર અને અસહકારભર્યા શબ્દોનો ગોકીરો ગાજતો. ડગલે ને પગલે માન-અપમાનના કડવા ઘૂંટ એમણે પીવા પડતા. એમના જ શબ્દોમાં કહીએ તો... ચારેકોર બોમ્બમારો થતો હતો. તોયે તેઓ, સિધ્ધાંતો પર મુસ્તાક રહ્યા...લગીરે કદી કોઈનેય સિધ્ધાંતમાં મચક ન આપી... ચટ્ટાનની માફક તેઓ અડીખમ રહ્યા... એટલું જ નહિ, એવા વિષમ સંજોગોમાં જ એમણે નૂતન કેડી કંડારી સાવ અનોખો ચીલો ચાતર્યો. જે હવે આજે તો મહામોટો રાજમાર્ગ બની છે.